# Ksi1 Canis Majoris

Ksi¹ Canis Majoris (ξ¹ CMa / 4 Canis Majoris) és un estel a la constel·lació del Ca Major de magnitud aparent +4,33. Comparteix la denominació de Bayer «Xi» amb la ξ² Canis Majoris, les dues separades visualment 51 minuts d'arc. Físicament no estan relacionades, ja que Ksi¹ Canis Majoris s'hi troba aproximadament a 1.380 anys llum del sistema solar, mentre que Ksi² Canis Majoris està a un terç d'aquesta distància.

## Característiques

Ksi¹ Canis Majoris és una subgegant blanc-blavosa de tipus espectral B0.7IV. La seva temperatura efectiva és de 27.000 - 27.720 K i llueix amb una lluminositat bolomètrica —en totes les longituds d'ona— 25.100 vegades major que la lluminositat solar. Amb un radi 7,1 vegades més gran que el del Sol, gira sobre si mateixa amb una velocitat de rotació projectada d'entre 10 i 20 km/s, lenta per a un estel de les seves característiques.
Ksi¹ Canis Majoris presenta una metal·licitat inferior a la solar ([Fe/H] = -0,18). Té una massa de 12,5 masses solars i una edat de 23,6 milions d'anys. En ser tan massiva, finalitzarà la seva vida esclatant violentament en forma de supernova.

## Possible variabilitat i camp magnètic

És possible que Ksi¹ Canis Majoris siga una variable del tipus Beta Cephei, encara que la seva variabilitat no està contrastada.
D'altra banda, posseeix un camp magnètic que va ser detectat per primera vegada el 2006. Altres variables Beta Cephei on s'han detectat camps magnètics són β Cephei —prototip del grup— i V2052 Ophiuchi.

## Referències

* ↑ Peter De Cat «Discovery of magnetic fields in the Cephei star 1 CMa and in several slowly pulsating B stars». Monthly Notices of the Royal Astronomical Society: Letters, 1, 1r juny 2006, pàg. L61-L65. DOI: 10.1111/J.1745-3933.2006.00175.X.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 «Carbon, nitrogen, and oxygen abundances in early B-type stars» (en anglès). Astrophysical Journal, 3-1992, pàg. 673–700. DOI: 10.1086/171116.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 3 «Ksi1 CMa -- Variable Star of beta Cep type» (en anglès). SIMBAD (Centre de Dades astronòmiques d'Estrasburg). [Consulta: 2 gener 2021].
* 1 2 Lefever, K.; Puls, J.; Morel, T.; Aerts, C.; Decin, L.; Briquet, M. «Spectroscopic determination of the fundamental parameters of 66 B-type stars in the field-of-view of the CoRoT satellite». Astronomy and Astrophysics, 515, 2010. A74.
* 1 2 3 Hubrig, S.; Briquet, M.; De Cat, P.; Schöller, M.; Morel, T.; Ilyin, I. «New magnetic field measurements of β Cephei stars and slowly pulsating B stars». Astronomische Nachrichten, 330, 4, 2009. 317.
* 1 2 Soubiran, C.; Le Campion, J.-F.; Cayrel de Strobel, G.; Caillo, A. «The PASTEL catalogue of stellar parameters». Astronomy and Astrophysics, 515, 2010. A111.
* 1 2 Hubrig, S.; Briquet, M.; Schöller, M.; De Cat, P.; Mathys, G.; Aerts, C. «Discovery of magnetic fields in the βCephei star ξ1 CMa and in several slowly pulsating B stars». Monthly Notices of the Royal Astronomical Society, 369, 1, 2006. pp. L61-L65.
* ↑ Tetzlaff, N.; Neuhäuser, R.; Hohle, M. M. «A catalogue of young runaway Hipparcos stars within 3 kpc from the Sun». Monthly Notices of the Royal Astronomical Society, 410, 1, 2011. pp. 190-200.
* ↑ «Ksi01 Canis Majoris» (en anglès). VizieR - Catàleg General d'Estrelles Variables. [Consulta: 2 gener 2021].